Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 296

b) tanulói: • Az elõzõ évfolyamok taneszközei valamint: kollázs, montázs (papír, fotó) készítésére alkalmas eszközök, anyagok. Magasabb évfolyamra lépés feltételei • Legyenek képesek személyes témák, érzelmek, gondolatok síkbeli vagy térbeli kifejezésére. • Legyenek képesek tanulmány festésére, természet utáni tanulmányt színes technikákkal készíteni. • Legyenek képesek színek hangulati elemzésére, redukálásra és analízisre. • Legyenek képesek mûelemzéseket történelmi korokhoz és stílusokhoz kapcsolni. • Legyenek képesek a mozgás és idõ változásának megjelenítési formáit megérteni és ábrázolni állóés diaképeken. • Ismerjék a XX. század elsõ felének mûvészeti irányzatait. • Legyenek képesek egy vagy két iránypontos perspektivikus kép szerkesztésére. • Tudjanak feliratokat, diagramokat, grafikonokat készíteni. • Ismerjék meg a középületek tájékoztató rendszerét. • Tudják elemezni az épület és környezete harmóniáját. • Ismerjék a médiumok képírási formáit. • Ismerkedjenek a szín- és hõfokkontraszttal, a mennyiségi és minõségi kontrasztokkal. • Tudjanak valamely sokszorosító eljárást alkalmazni. • Tudjanak mozgásokat ábrázolni síkban és térben. • Tudjanak összetettebb ipari formát ábrázolni képsíkon. • Tudjanak alaprajzon eligazodni, és abból makettet készíteni. • Legyenek képesek önálló tárgy tervezésére és létrehozására. • Legyenek képesek a témának, látványnak leginkább megfelelõ technikát alkalmazni. • Tudják az 5-8. évfolyam során tanult technikákat alkalmazni. • Vegyenek részt egyénileg vagy csoportosan legalább egy tárlaton, s legyenek képesek a mûelemzés formanyelvének megfelelõen a látottakról véleményt mondani, illetve beszámolót készíteni. Témakör Képzõmûvészet Óraszám: 11 óra ALTÉMÁK CÍMEI Nyelv; Alkotás, kreativitás; Befogadás, megismerés; Mûvészettörténet FEJLESZTÉSI FELADATOK Belépõ tevékenységek A vizuális nyelvi elemek, kompozíciós formák önálló alkalmazása. Mûalkotások elemzése, mûvészeti ágak, mûfajok, stílusok megismerése a XX. sz. elsõ felének irányzataiban. Nyelv A szórt, vonalas, koncentrikus, szimmetrikus, aszimmetrikus, sûrített, ritkított elrendezés térben és síkban. Egyensúly, nyugalom, mozgalmasság, feszültség, a figyelem vezetése (formák, színek, kontrasztok, vonalritmusok, fény-árnyék, tömegek). A térhatás és a síkban tartás tartalmi szerepe festészeti, grafikai és fotómûvészeti alkotásokban. A látványrendezés vizuális eszközei, hatáselemei, a mesterséges fényhatások. Alkotás, kreativitás - gondolatok, érzelmek, hangulatok kifejezése a mûvészet képi, plasztikai mûfajaiból tanult kifejezõeszközök, módszerek, technikák alkalmazásával. Személyes témák, érzelmek, gondolatok plasztikai vagy síkon történõ kifejezése választott mérettel, technikával, inspiráló mûalkotás felhasználásával. Tanulmány festése (emberalak, modellek közös beállítása), színbeli bontás, redukálás a látvány analízise alapján. Vizuális illúziókra, érzéki csalódásokra épülõ feladatok megoldása mûvészeti példák nyomán. Befogadás, megismerés - mûelemzés, formai jegyek alapján, - mûvészettörténeti korszakok stílusjegyeinek felismerése, - tanári elõadás önálló jegyzetelése. Mûelemzések a feladathoz és történelmi korokhoz kapcsolva. A mûvészet funkciói, a korstílus és az egyéni stílus (kompozíció, vizuális nyelvi megoldások, anyag-forma-tartalom összefüggései) különbözõ korokból és kultúrákból származó alkotásokon. A mozgás és az idõ megjelenítése álló- és mozgóképben. Mûvészettörténet A XX. sz. elsõ felének mûvészeti irányzatai, a fauvizmus, kubizmus, futurizmus. Az expresszionizmus, a konstruktivizmus, a szûrrealizmus és az op-art. A kortárs képzõmûvészet néhány alkotásának elemzése, megismerése. A népmûvészet példái (népi építészet). Tájékozódás a Magyar Nemzeti Galériáról. A közeli mûvészeti gyûjtemény, kiállítás meglátogatása. Könyvtár- és médiahasználat a feladatok önálló megoldásához. ISMERETEK Önismeret Saját és mások alkotásának értékelése (realitás) Fogalmak - szórt, vonalas, sûrített, ritkított elrendezés - egyensúly, nyugalom, mozgalmasság, feszültség - mesterséges fényhatások - színbeli bontás, redukálás, analízis - érzéki csalódás - mozgás és idõ - álló- és mozgókép - a fauvizmus, kubizmus, futurizmus, expresszionizmus, konstruktivizmus, szûrrealizmus, op-art. Megismerésre, elemzésre ajánlott mûalkotások T. Lautrec egy plakátja, Ferenczy Károly: Márciusi est, Hollósy Simon: Rákóczy induló, Vincent Van Gogh: Auversi templom, Lechner Ödön: Iparmûvészeti Múzeum, Rodin: Gondolkodó, Klimt: A csók, Rippl-Rónai József: Apám és Piacsek bácsi vörösbor mellett, Csontváry Kosztka Tivadar: Magányos cédrus, W.Gropius: A Bauhaus kozponti épülete, Picasso: Vasalónõ és a Guernica, Braque: Gitáros csendélet, Piet Mondrian: Kompozíció, Chagall: Én és a falum, Dali: Égõ zsiráf, Szõnyi István: Zebegény, Egry József: Visszhang, Medgyessy Ferenc: Anyaság, Barcsay Jenõ: Festõállvány, Schaár Erzsébet: Az utca, Vasarely: Alakzat III., Kondor Béla: Darázskirály. Technikák - Speciális technikák, eljárások; - Sokszorosítás, technikai kísérletek. Témakör Vizuális kommunikáció Óraszám: 20 óra ALTÉMÁK CÍMEI Nyelv Alkotás, kreativitás Befogadás, megismerés FEJLESZTÉSI FELADATOK Belépõ tevékenységek Tér-, forma-, színviszonyok tanulmányozása az analízisbõl kiinduló absztrakciókra épülõ átalakítások. A forma és a funkció elemzése. Perspektivikus szerkesztések. Színismeretek összegzése. A tudományos és mûszaki közlésmódoknak, a tömmegkommunikáció mûfajainak, a médiumok képnyelvi sajátosságainak megismerése. Nyelv Az értelmezõ ábrák nyelvi elemei: geometrikus formák, vonalminõségek, értelmezõ színek, formaelemek, térbeli összefüggései, arányviszonyok, faktúrák. A vázoló és szerkesztett vonal. Alkotás, kreativitás - gyakorlati feladatokban saját elképzelés megvalósítása - családfa tervezése, vagy népesség ábrázolása diagramon, grafikonon. Épített téri egység (épület, utcarészlet) megfigyelése, vázlatos tapasztalati perspektivikus ábrázolása. Egy vagy két iránypontos perspektív kép szerkesztése. Tanulmány: összetettebb természeti forma részletesebb analízise (pl. értelmezõ vázlat, részekre bontás, kiegészítés vagy fázisrajzok, szintvonalak, hossz- és keresztmetszetek) felhasználása szemléltetõ ábrák készítéséhez. Rekonstrukciók vetületi és axonometrikus rajzok alapján. Fotómontázs, képes történet összeállítása, esetleg animációs filmvázlat készítése. Grafikonok, diagramok és feliratok tervezése. Befogadás, megismerés - téri helyzetek rekonstruálása - szabadkézi rajzvázlatok készítése - reklámok képi eszközeinek értelmezése - tájékozódás Magyarország autótérképén vagy domborzati térképén. A tér illúzióját keltõ ábrázolás tapasztalati alapon: látszati rövidülések, méretváltozások, nézõpont. Vonaltávlat, színtávlat. A perspektivikus ábrázolásmód. A tanult ábrázolási rendszerek áttekintése. Térábrázolási módok, kevert nézõpontú ábrázolásmódok különbözõ korokban, kultúrákban. Színismeretek: Színritmus. Harmónia. Kontrasztok (színezet- és hõfokkontraszt, sötét-világos, komplementer, szimultán, mennyiségi és minõségi kontrasztok). A középületek tájékoztató rendszere (feliratok, logotípiák, emblémák, jelek). Újabb médiumok képírási formái (pl. fotó, film, televízió, videó, digitális kép, fiktív terek, térillúziók a mai számítógépes játékokban, filmekben. ISMERETEK Önismeret Önkritikai érzék felismerése, gyakorlata. Fogalmak - kétiránypontos perspektíva - szintvonal, keresztmetszet, hosszmetszet - grafikon, diagram - látszati rövidülés - hõfokkontraszt, komplementer, szimultán, mennyiségi és minõségi kontrasztok - logotípia, embléma - digitális kép - fiktív terek, térillúziók. Technikák - Szövegírás tussal. - Redisztoll, fapálcika, esetleg kínai ecsetírás. Témakör Tárgy- és környezetkultúra Óraszám: 6 óra ALTÉMÁK CÍMEI Nyelv Alkotás, kreativitás Befogadás, megismerés FEJLESZTÉSI FELADATOK Belépõ tevékenységek A külsõ és belsõ építészeti tér elemzése. Tértervezési feladat megoldása. Nyelv Szöveg és ábra kompozíciós egysége. A valódi épületet kicsinyítve megjelenítõ makett tömegviszonyai, részarányai, redukált formái. Alkotás, kreativitás - egy tárgy más funkcióra történõ átalakítása Rajzos, írásos dokumentáció készítése különbözõ korosztályok életmódot reprezentáló környezetérõl (lakószobák, lakberendezési tárgyak). Adott méretû tér megtervezése megbeszélt stílusban, konkrét személy számára. Befogadás, megismerés - téri helyzetek pontos ábrázolása - egyszerû térkép készítése adott útvonalról Az épület és környezet formai kapcsolata (pl. külsõ tér, kert). Az építészeti tér és stílus az épület, az életmód és a hely összefüggése. A természeti környezet védelme, gazdagítása: a környezettudatosság. ISMERETEK Önismeret Közös munkákban való együttmûködés. Fogalmak - külsõ és belsõ építészeti tér - kicsinyítés - dokumentáció - környezetvédelem, környezettudatosság. Technikák A megismert grafikai, festõi, szobrászati és egyéb gépi technikák önálló megválasztása a feladatok megoldásához, igényes kivitelezés. Szabadkézi rajzok és szerkesztések. Szerkesztõeszközök (esetleg számítógépes rajzolói programok) alkalmazása , igényes, pontos kivitelezés. Kollázs, papír- és fotomontázs készítése. Technikai kísérletek. - Makettkészítés papírból, vegyes technikával. ÉLETVITEL ÉS GYAKORLATI ISMERETEK 1-8. évfolyam A tanterv a NAT Életvitel és gyakorlati ismeretek mûveltségterület, 1-8. évfolyamok követelményeinek egy részét dolgozza fel. A teljes lefedést a bevezetõben jelzettek szerint több tantárgy biztosítja. A tantárgy óraszáma: 314 Ennek felosztása: Évfolyam Összesen Tantárgy /modul Heti Évi Heti Évi Heti Évi Heti Évi TECHNIKA ÉS ÉLETVITEL Évfolyam Összesen Tantárgy /modul Heti Évi Heti Évi Heti Évi Heti Évi TECHNIKA ÉS ÉLETVITEL 1,5 Célok és feladatok A Technika és életvitel tantárgy a világ tapasztalati megismerésére és gyakorlati tudás szerzésére nyújt lehetõséget, egyben hozzájárul a munka megszeretéséhez, a tudás megbecsüléséhez. A tantárgy a gyakorlati problémamegoldás folyamatában szintetizálja a tanulók ismereteit. Konkrét problémahelyzetekbõl indul ki, életszerû megoldásokkal, eljárásokkal dolgozik, végsõ soron kapcsolatot teremt az iskolai tanulás és az iskolán kívüli világ között. Fejleszti a tanulók problémaérzékenységét, önálló, logikus és rugalmas gondolkodását, és kialakítja a képességeiknek megfelelõ optimális tevékenységre törekvés szokását. A tantárgy célja a mesterséges környezet területeinek és összefüggéseinek bemutatásával a tanulók tájékozottságának, biztonságérzetének növelése, az emberi alkotások megismertetésével a világ teljességének és szépségének átéreztetése. További célja a civilizáció társadalmi, környezeti vonásainak feltárása révén a felelõs, környezettudatos, toleráns beállítottság kifejlesztése, a fenntartható fejlõdés megértetése, elfogadtatása, a kritikus fogyasztói magatartás kialakítása. Az alkotómunka folyamatának, összetevõinek gyakorlati elsajátíttatásával az alkotás örömének átéreztetése, a munka megbecsültetése, végsõ soron a pozitív magatartás kialakítása a cél. A munkafolyamatok és egyes szakmák bemutatása, megismertetése a pályaorientációt alapozza meg. A problémák megoldása, a konfliktusok kezelése segít rátalálni az identitásra, segíti a helyes önértékelés, valamint a fejlõdõképes, autonóm személyiség kialakítását. A tantárgy fejlesztési feladatai a tanulók életkorának megfelelõ módon, mértékben és szinten akkor érvényesülnek, ha a tantárgy: – felkészít a mesterséges környezetben való tájékozódásra; – megismertet az ember alkotta környezet legfontosabb jellemzõivel; – a megszerzett ismeretek alapján segíti, hogy tanulók tudatos szemléletévé és a gyakorlatban elõhívható magatartási mintává váljon a környezet és a természet védelme az egyéni életük biztonságát is szem elõtt tartva; – bemutatja az emberi alkotásokban megtestesülõ használati, esztétikai, formai és etikai értékeket; – kialakítja, fejleszti a kritikus fogyasztói magatartást; – fejleszti a problémakezelõ képességet, az alkotóképességet, a kreativitást, amelyekkel a környezet és a személyiség alakítható; – megteremti a feltételeket a munkának, mint értéknek és örömforrásnak az elfogadásához, elõkészíti a pálya kiválasztását; – megteremti a rendszerelemzési, rendszerdiagnosztikai képességet; – a tanulói alkotás folyamatában az alkalmazott tudás szintjére emeli, egységbe szervezi a különbözõ tantárgyak ismereteit; – lehetõséget ad a mûszaki kommunikációs eljárások alkalmazásának gyakorlására; – munkamûveletekhez kötõdve fejleszti a kéz intelligenciáját és az érzékelést; – fejleszti a fogékonyságot és a rugalmasságot; – az emberi tevékenységek, az átélt alkotások és életpályák megismertetése révén hozzájárul a tanulók tudatosabb iskolaválasztásához; – tudatosítja az egyén szerepét és felelõsségét az életpálya tervezésében és szervezésében. A tanulók életvitelét a hétköznapokban is hasznos ismeretek, tevékenységek körének tágításával; a természeti, társadalmi és humán dimenziók kapcsolatainak tudatosításával; a technikai környezet strukturáló alapkategóriák kiemelésével, valamint a munka alkotóelemeinek elsajátíttatásával alapozhatjuk meg. A mûveltségterület fõ témakörei a következõk lehetnek: munkakultúra alkotófolyamatok: igény, tervezés, döntés, szervezés, kivitelezés; anyagismeret, anyagmegmunkálás, eszköz, mûveletek, gazdaságosság; termeléskultúra anyag, energia, információ (eredete, termelés, elosztás, szállítás, fogyasztás, gazdálkodás), termesztési rendszerek, termelési rendszerek; háztartáskultúra háztartásökonómia, háztartási technológiák, lakáskultúra, háztartási gépek, háztartás energia- és más ellátó rendszerei; környezetkultúra tárgyi környezet, épített környezeti rendszerek, agrotechnikai rendszerek, környezetgazdálkodás; közlekedéskultúra közlekedés rendszere, közlekedési eszközök, közlekedési szabályok; gazdálkodáskultúra tervezés, költségvetés, források, költség, haszon, elosztás, idõ, beruházás, befektetés, technikai változás gazdasági, ökológiai és szociális hatásai, foglalkozási ágak; egészségkultúra egészséges életmód, korszerû táplálkozás, napi testmozgás, öltözködés, baleset megelõzés, ergonómia, pályaártalmak, káros szenvedélyek, mentálhigiéné; biztonságkultúra az egyéni és társadalmi létet veszélyeztetõ tényezõ felismerése, az egyén felelõssége a vészhelyzetek kialakulásában, kialakításában, katasztrófavédelem (tûz- és polgári védelem, tervezés, megelõzés, beavatkozás, értékelés); fogyasztói kultúra termék, termékszerkezet, termékelemzés, áru, piac, marketing, reklámkereskedelem, fogyasztóvédelem, tudatos fogyasztás, pénzgazdálkodás, takarékosság gazdaságos-ság, minõség és biztonság; szabadidõ-kultúra önfejlesztés, társas kapcsolatok, sport, mûvelõdés, szórakozás, játék; információs kultúra kommunikációs rendszerek, információs rendszerek, modellezés, mérés, vezérlés és szabályozás, automatizált rendszerek, robotika, technikai újdonságok befogadása; pályaorientáció személyes igények meghatározása, a tanulás szerepe a sikerben, az ismeretek, tapasztalatok, élmények hatása a pályacélok kitûzésében, a folyamatos fejlõdés lehetõsége és szükségessége. (Forrás: NAT 3) Értékelés A tanulói tevékenység folyamatos megfigyelése alapján szóban, a kész produktumot az elõzetesen meghatározott szempontok szerint elsõsorban funkcionálisan. Tanulói önértékelés. Konkrét közlekedési helyzetek megoldásának értékelése, tesztlapon, szóban. A feltételeket a mért követelmények szintje szerint kell megválasztani témáként, vagy jól behatárolható altémánként. Szóbeli értékelés minden alkalommal az órai közös munkára vonatkozóan, valamint egyénileg, adott szempontoknak megfelelõen. Érdemjeggyel értékeljük a tevékenységeket, amit a produktum jelenít meg. Nem az esztétikum, hanem az önállóság, munkatempó a meghatározó. Szintén érdemjeggyel minõsítjük az elméleti ismeretekrõl számot adó mérõlapokat, táblázatokat, feleletválasztós teszteket, összefüggõ szóbeli feleleteket. Alkalmazható tankönyvek, tanulmányi segédletek és taneszközök kiválasztásának elvei – A tanítás-tanulás folyamata szervezésének alapja a tanterv, s nem a tankönyv. A tankönyv segédeszköz. – A tankönyv legyen: – NAT / Kerettanterv kompatíbilis. – Teljes felmenõrendszerû. – Jól strukturált, emelje ki a lényeget. – Ábra- és képanyaga segítse a tanulói megértést. – A segédletek és taneszközök szolgálják a tevékenykedtetést, segítsék a tanulói önállóságot. A tanterv alkalmazásának feltételei Személyi feltétel: technika, mûszaki ismeretek szakos fõiskolai végzettségû tanár. Tárgyi feltételek: speciális bútorzattal berendezett mûhelyterem, tankonyha, melyekben kézi szerszámok és eszközök, a tanulói munkáltatáshoz szükséges anyagok rendelkezésre állnak. Taneszköz javaslat: a funkcionális taneszközjegyzék szerinti információhordozók, modellezés eszközei. Foglalkozások szervezése: a tanulók testi épségének megóvása és a balesetmentes munkavégzés érdekében 16 fõ fölött csoportbontást javaslunk. ÉLETVITEL ÉS GYAKORLATI ISMERETEK

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes